title: Komisijas Īstenošanas regula (ES) 2019/2093 (2019. gada 29. novembris), ar ko attiecībā uz 3-monohlorpropān-1,2-diola (3-MHPD) taukskābju esteru, glicidila taukskābju esteru, perhlorāta un akrilamīda analīzi groza Regulu (EK) Nr. 333/2007 (Dokuments attiecas uz EEZ)

text:
                  9.12.2019

                  LV

                  Eiropas Savienības Oficiālais Vēstnesis

                  L 317/96

         KOMISIJAS ĪSTENOŠANAS REGULA (ES) 2019/2093
         (2019. gada 29. novembris),
         ar ko attiecībā uz 3-monohlorpropān-1,2-diola (3-MHPD) taukskābju esteru, glicidila taukskābju esteru, perhlorāta un akrilamīda analīzi groza Regulu (EK) Nr. 333/2007
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2017. gada 15. marta Regulu (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), jo īpaši tās 34. panta 6. punktu,
         tā kā:

                     (1)

                     Komisijas Regula (EK) Nr. 333/2007 (2) nosaka paraugu ņemšanas un analīzes metodes konkrētu piesārņotāju koncentrācijas oficiālajai kontrolei pārtikas produktos.

                     (2)

                     3-monohlorpropān-1,2-diola (3-MHPD) taukskābju esteru, glicidila taukskābju esteru un perhlorāta maksimāli pieļaujamā koncentrācija pārtikas produktos tika noteikta ar Komisijas Regulu (EK) Nr. 1881/2006 (3). Komisijas Regula (ES) 2017/2158 (4) nolūkā mazināt akrilamīda klātbūtni konkrētās pārtikas produktu kategorijās nosaka mazinošus pasākumus un references līmeņus.

                     (3)

                     Regula (EK) Nr. 333/2007 nosaka īpašus izpildes kritērijus, kas ir jāizpilda apstiprinātām pārtikas piesārņotāju [kontaminantu] analīzes metodēm, ko izmanto attiecīgās Eiropas laboratorijas. Tāpēc ir lietderīgi Regulā (EK) Nr. 333/2007 noteikt īpašus izpildes kritērijus, kas jāizpilda metodēm un analīzēm, ar kurām kontrolē 3-MHPD taukskābju esteru, glicidila taukskābju esteru, perhlorāta un akrilamīda maksimālo koncentrāciju pārtikas produktos.

                     (4)

                     Eiropas Savienības references laboratorijas, kas darbojas dzīvnieku barības un pārtikas piesārņotāju jomā, ir izstrādājušas vadlīnijas par to, kā aplēst noteikšanas robežu un kvantitatīvās noteikšanas robežu attiecībā uz mērījumiem dzīvnieku barības un pārtikas piesārņotāju jomā (5). Tāpēc ir lietderīgi pielāgot Regulas (EK) Nr. 333/2007 definīcijas, ar kurām definēta noteikšanas robeža un kvantitatīvās noteikšanas robeža.

                     (5)

                     Tādēļ Regula (EK) Nr. 333/2007 būtu attiecīgi jāgroza.

                     (6)

                     Regulu (ES) 2017/625 piemēro no 2019. gada 14. decembra. Tāpēc šī regula būtu jāsāk piemērot no tās pašas dienas.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUŠI ŠO REGULU.

            1. pants
            Regulu (EK) Nr. 333/2007 groza šādi:

                        1)

                        regulas 1. panta 1. punktu aizstāj ar šādu:

                           “1.   Paraugu ņemšanu un analīzi Regulas (EK) Nr. 1881/2006 pielikuma 3., 4., 6. un 9. sadaļā minēto svina, kadmija, dzīvsudraba, neorganiskās alvas, neorganiskā arsēna, 3-monohlorpropān-1,2-diola (“3-MHPD”), 3-MHPD taukskābju esteru, glicidila taukskābju esteru, policiklisko aromātisko ogļūdeņražu (“PAO”) un perhlorāta koncentrācijas kontrolei, kā arī akrilamīda koncentrācijas kontrolei saskaņā ar Komisijas Regulu (ES) 2017/2158 (*1) veic saskaņā ar šīs regulas pielikumu.

                           (*1)  Komisijas 2017. gada 20. novembra Regula (ES) 2017/2158, ar ko nolūkā mazināt akrilamīda klātbūtni pārtikā nosaka mazinošus pasākumus un references līmeņus (OV L 304, 21.11.2017., 24. lpp.).”;"

                        2)

                        pielikumu groza saskaņā ar šīs regulas pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 14. decembra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 29. novembrī

                  Komisijas vārdā –

                  Priekšsēdētājs

               Jean-Claude JUNCKER

            (1)  OV L 95, 7.4.2017., 1. lpp.

            (2)  Komisijas 2007. gada 28. marta Regula (EK) Nr. 333/2007, ar ko nosaka paraugu ņemšanas un analīzes metodes mikroelementu un pārstrādes procesā radušos piesārņotāju koncentrācijas kontrolei pārtikas produktos (OV L 88, 29.3.2007., 29. lpp.).

            (3)  Komisijas 2006. gada 19. decembra Regula (EK) Nr. 1881/2006, ar ko nosaka konkrētu piesārņotāju maksimāli pieļaujamo koncentrāciju pārtikas produktos (OV L 364, 20.12.2006., 5. lpp.).

            (4)  Komisijas 2017. gada 20. novembra Regula (ES) 2017/2158, ar ko nolūkā mazināt akrilamīda klātbūtni pārtikā nosaka mazinošus pasākumus un references līmeņus (OV L 304, 21.11.2017., 24. lpp.).

            (5)  Guidance Document on the Estimation of LOD and LOQ for Measurements in the Field of Contaminants in Feed and Food, JRC Technical Reports EUR 28099 EU (2016). Pieejams vietnē http://publications.jrc.ec.europa.eu/repository/bitstream/JRC102946/eur%2028099%20en_lod%20loq%20guidance%20document.pdf.

            PIELIKUMS
            Regulas (EK) Nr. 333/2007 pielikumu groza šādi:

                        1)

                        pielikuma C.3.1. punktā “Definīcijas” terminu “LOD” un “LOQ” definīcijas aizstāj ar šādām:

                           “LOD”= noteikšanas robeža, mazākā izmērītā koncentrācija, pēc kuras ar pietiekamu statistisku ticamību iespējams izsecināt analizējamās vielas klātbūtni.

                           “LOQ”= kvantitatīvās noteikšanas robeža, zemākā analizējamās vielas koncentrācija, ko iespējams izmērīt ar pietiekamu statistisku ticamību.”;

                        2)

                        pielikuma C.3.3.1. punkta “Izpildes kritēriji” b) punktu aizstāj ar šādu:

                                    “b)

                                    3-monohlorpropān-1,2-diola (3-MHPD), 3-MHPD taukskābju esteru un glicidila taukskābju esteru analīzes metožu izpildes kritēriji:

                                                —

                                                To analīzes metožu izpildes kritēriji, ar kurām analizē 3-MHPD saturu Regulas (EK) Nr. 1881/2006 pielikuma 4.1. punktā norādītajos pārtikas produktos.

                                                   6.a tabula

                                                            Parametrs

                                                            Kritērijs

                                                            Piemērojamība

                                                            Regulas (EK) Nr. 1881/2006 pielikuma 4.1. punktā norādītie pārtikas produkti

                                                            Specifiskums

                                                            Nav matricas vai spektrālo piejaukumu

                                                            Tukšie lauki

                                                            Mazāk nekā LOD

                                                            Atkārtojamība (RSDr
                                                               )

                                                            pēc (pārveidota) Horvica vienādojuma aprēķināta RSDR
                                                               , kas reizināta ar 0,66

                                                            Reproducējamība (RSDR
                                                               )

                                                            aprēķināta pēc (pārveidota) Horvica vienādojuma

                                                            Atgūstamība

                                                            75–110 %

                                                            Noteikšanas robeža (LOD)

                                                            ≤ 5 μg/kg (sausnā)

                                                            Kvantitatīvās noteikšanas robeža (LOQ)

                                                            ≤ 10 μg/kg (sausnā)

                                                —

                                                To analīzes metožu izpildes kritēriji, ar kurām analizē 3-MHPD saturu Regulas (EK) Nr. 1881/2006 pielikuma 4.3. punktā norādītajos pārtikas produktos.

                                                   6.b tabula

                                                            Parametrs

                                                            Kritērijs

                                                            Piemērojamība

                                                            Regulas (EK) Nr. 1881/2006 pielikuma 4.3. punktā norādītie pārtikas produkti

                                                            Specifiskums

                                                            Nav matricas vai spektrālo piejaukumu

                                                            Tukšie lauki

                                                            Mazāk nekā LOD

                                                            Atkārtojamība (RSDr
                                                               )

                                                            pēc (pārveidota) Horvica vienādojuma aprēķināta RSDR
                                                               , kas reizināta ar 0,66

                                                            Reproducējamība (RSDR
                                                               )

                                                            aprēķināta pēc (pārveidota) Horvica vienādojuma

                                                            Atgūstamība

                                                            75–110 %

                                                            Noteikšanas robeža (LOD)

                                                            ≤ 7 μg/kg

                                                            Kvantitatīvās noteikšanas robeža (LOQ)

                                                            ≤ 14 μg/kg

                                                —

                                                To analīzes metožu izpildes kritēriji, ar kurām analizē 3-MHPD taukskābju esteru, kas izteikti kā 3-MPHD, saturu Regulas (EK) Nr. 1881/2006 pielikuma 4.3. punktā norādītajos pārtikas produktos.

                                                   6.c tabula

                                                            Parametrs

                                                            Kritērijs

                                                            Piemērojamība

                                                            Regulas (EK) Nr. 1881/2006 pielikuma 4.3. punktā norādītie pārtikas produkti

                                                            Specifiskums

                                                            Nav matricas vai spektrālo piejaukumu

                                                            Atkārtojamība (RSDr
                                                               )

                                                            pēc (pārveidota) Horvica vienādojuma aprēķināta RSDR
                                                               , kas reizināta ar 0,66

                                                            Reproducējamība (RSDR
                                                               )

                                                            aprēķināta pēc (pārveidota) Horvica vienādojuma

                                                            Atgūstamība

                                                            70–125 %

                                                            Noteikšanas robeža (LOD)

                                                            Trīs desmitdaļas no LOQ

                                                            Kvantitatīvās noteikšanas robeža (LOQ)
                                                            4.3.1. un 4.3.2. punktā norādītajiem produktiem

                                                            ≤ 100 μg/kg eļļās un taukos

                                                            Kvantitatīvās noteikšanas robeža (LOQ)
                                                            4.3.3. un 4.3.4. punktā minētajiem produktiem, kuru tauku saturs ir < 40 %

                                                            ≤ divas piektdaļas no ML

                                                            Kvantitatīvās noteikšanas robeža (LOQ)
                                                            4.3.4. punktā minētajiem produktiem, kuru tauku saturs ir ≥ 40 %

                                                            ≤ 15 μg/kg

                                                —

                                                To analīzes metožu izpildes kritēriji, ar kurām analizē glicidila taukskābju esteru, kas izteikti kā glicidols, saturu Regulas (EK) Nr. 1881/2006 pielikuma 4.2. punktā norādītajos pārtikas produktos.

                                                   6.d tabula

                                                            Parametrs

                                                            Kritērijs

                                                            Piemērojamība

                                                            Regulas (EK) Nr. 1881/2006 pielikuma 4.2. punktā norādītie pārtikas produkti

                                                            Specifiskums

                                                            Nav matricas vai spektrālo piejaukumu

                                                            Atkārtojamība (RSDr
                                                               )

                                                            pēc (pārveidota) Horvica vienādojuma aprēķināta RSDR
                                                               , kas reizināta ar 0,66

                                                            Reproducējamība (RSDR
                                                               )

                                                            aprēķināta pēc (pārveidota) Horvica vienādojuma

                                                            Atgūstamība

                                                            70–125 %

                                                            Noteikšanas robeža (LOD)

                                                            Trīs desmitdaļas no LOQ

                                                            Kvantitatīvās noteikšanas robeža (LOQ)
                                                            4.2.1. un 4.2.2. punktā norādītajiem produktiem

                                                            ≤ 100 μg/kg eļļās un taukos

                                                            Kvantitatīvās noteikšanas robeža (LOQ)
                                                            4.2.3. punktā minētajiem produktiem, kuru tauku saturs ir < 65 %, un 4.2.4. punktā minētajiem produktiem, kuru tauku saturs ir < 8 %

                                                            ≤ divas piektdaļas no ML

                                                            Kvantitatīvās noteikšanas robeža (LOQ)
                                                            4.2.3. punktā minētajiem produktiem, kuru tauku saturs ir ≥ 65 %, un 4.2.4. punktā minētajiem produktiem, kuru tauku saturs ir ≥ 8 %

                                                            ≤ 31 μg/kg tauku”;

                        3)

                        pielikuma C.3.3.1. punkta “Izpildes kritēriji” d) punktu “Piezīmes par izpildes kritērijiem” aizstāj ar šādu:

                                    “d)

                                    Akrilamīda analīzes metožu izpildes kritēriji

                                       8. tabula

                                                Parametrs

                                                Kritērijs

                                                Piemērojamība

                                                Visi pārtikas produkti

                                                Specifiskums

                                                Nav matricas vai spektrālo piejaukumu

                                                Tukšie lauki

                                                Mazāk nekā noteikšanas robeža (LOD)

                                                Atkārtojamība (RSDr
                                                   )

                                                pēc (pārveidota) Horvica vienādojuma aprēķināta RSDR
                                                   , kas reizināta ar 0,66

                                                Reproducējamība (RSDR
                                                   )

                                                aprēķināta pēc (pārveidota) Horvica vienādojuma

                                                Atgūstamība

                                                75–110 %

                                                Noteikšanas robeža (LOD)

                                                Trīs desmitdaļas no LOQ

                                                Kvantitatīvās noteikšanas robeža (LOQ)

                                                Pārtikas produktiem, kuru references līmenis ir < 125 µg/kg: ≤ divas piektdaļas no references līmeņa (tomēr nav jābūt zemākai par 20 µg/kg)
                                                Pārtikas produktiem, kuru references līmenis ir ≥ 125 µg/kg: ≤ 50 µg/kg”;

                        4)

                        pielikuma C.3.3.1. punktā “Izpildes kritēriji” pievieno šādu e) un f) apakšpunktu:

                                    “e)

                                    Perhlorāta analīzes metožu izpildes kritēriji

                                       9. tabula

                                                Parametrs

                                                Kritērijs

                                                Piemērojamība

                                                Visi pārtikas produkti

                                                Specifiskums

                                                Nav matricas vai spektrālo piejaukumu

                                                Atkārtojamība (RSDr
                                                   )

                                                pēc (pārveidota) Horvica vienādojuma aprēķināta RSDR
                                                   , kas reizināta ar 0,66

                                                Reproducējamība (RSDR
                                                   )

                                                aprēķināta pēc (pārveidota) Horvica vienādojuma

                                                Atgūstamība

                                                70–110 %

                                                Noteikšanas robeža (LOD)

                                                Trīs desmitdaļas no LOQ

                                                Kvantitatīvās noteikšanas robeža (LOQ)

                                                ≤ divas piektdaļas no ML

                                    f)

                                    Piezīmes par izpildes kritērijiem
                                    Horvica vienādojums (*1) (koncentrācijām, kur 1,2 × 10-7 ≤ C ≤ 0,138) un pārveidotais Horvica vienādojums (*2) (koncentrācijām, kur C < 1,2 × 10-7) ir vispārināti precīzijas vienādojumi, kuru rezultātu lielākajā daļā parasto analīzes metožu ietekmē nevis analizējamā viela un matrica, bet tikai koncentrācija.
                                    Pārveidotais Horvica vienādojums koncentrācijām, kur C < 1,2 × 10-7:

                                       RSDR
                                        = 22 %
                                    kur:

                                                —

                                                   RSDR
                                                    ir relatīvā standartnovirze, ko aprēķina no reproducējamības apstākļos iegūtiem rezultātiem

                                                —

                                                C ir koncentrācijas attiecība (t. i., 1 = 100 g/100 g, 0,001 = 1 000 mg/kg). Pārveidoto Horvica vienādojumu piemēro koncentrācijām, kur C < 1,2 × 10-7.

                                       Horvica vienādojums koncentrācijām, kur 1,2 × 10-7 ≤ C ≤ 0,138:

                                       RSDR
                                        = 2C(-0,15)

                                    kur:

                                                —

                                                   RSDR
                                                    ir relatīvā standartnovirze, ko aprēķina no reproducējamības apstākļos iegūtiem rezultātiem

                                                —

                                                C ir koncentrācijas attiecība (t. i., 1 = 100 g/100 g, 0,001 = 1 000 mg/kg). Horvica vienādojumu piemēro koncentrācijām, kur 1,2 × 10-7 ≤ C ≤ 0,138.

                           (*1)  W. Horwitz, L.R. Kamps, K.W. Boyer, J.Assoc.Off.Analy.Chem., 63, 1980, 1344.–1354. lpp."

                           (*2)  M. Thompson, Analyst, 125, 2000, 385.–386. lpp.”;"

                        5)

                        pielikuma C.3.3.2. punktā ““Mērķatbilstības” pieeja” vārdus “8. tabula” aizstāj ar vārdiem “10. tabula”.

               (*1)  W. Horwitz, L.R. Kamps, K.W. Boyer, J.Assoc.Off.Analy.Chem., 63, 1980, 1344.–1354. lpp.

               (*2)  M. Thompson, Analyst, 125, 2000, 385.–386. lpp.”;”


title: Komisijas Īstenošanas regula (ES) 2019/2094 (2019. gada 29. novembris), ar ko attiecībā uz apstiprinājuma periodu pagarināšanu darbīgajām vielām benfluralīnam, dimoksistrobīnam, fluazināmam, flutolanilam, mankocebam, mekopropam-P, mepikvatam, metirāmam, oksamilam un piraklostrobīnam groza Īstenošanas regulu (ES) Nr. 540/2011 (Dokuments attiecas uz EEZ)

text:
                  9.12.2019

                  LV

                  Eiropas Savienības Oficiālais Vēstnesis

                  L 317/102

         KOMISIJAS ĪSTENOŠANAS REGULA (ES) 2019/2094
         (2019. gada 29. novembris),
         ar ko attiecībā uz apstiprinājuma periodu pagarināšanu darbīgajām vielām benfluralīnam, dimoksistrobīnam, fluazināmam, flutolanilam, mankocebam, mekopropam-P, mepikvatam, metirāmam, oksamilam un piraklostrobīnam groza Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
         tā kā:

                     (1)

                     Komisijas Īstenošanas regulas (ES) Nr. 540/2011 (2) pielikuma A daļa nosaka darbīgās vielas, kuras uzskata par apstiprinātām saskaņā ar Regulu (EK) Nr. 1107/2009.

                     (2)

                     Darbīgo vielu dimoksistrobīna, mankoceba, mekopropa-P, metirāma, oksamila un piraklostrobīna apstiprinājuma periods ar Komisijas Īstenošanas regulu (ES) 2018/1796 (3) tika pagarināts līdz 2020. gada 31. janvārim.

                     (3)

                     Darbīgo vielu benfluralīna, fluazināma, flutolanila un mepikvata apstiprinājuma periods ar Komisijas Īstenošanas regulu (ES) 2019/168 (4) tika pagarināts līdz 2020. gada 29. februārim.

                     (4)

                     Saskaņā ar Komisijas Īstenošanas regulu (ES) Nr. 844/2012 (5) ir iesniegti pieteikumi uz minēto vielu apstiprinājumu atjaunošanu.

                     (5)

                     Ņemot vērā to, ka no pieteikumu iesniedzējiem neatkarīgu iemeslu dēļ šo darbīgo vielu novērtēšana ir aizkavējusies, to apstiprinājuma periodi, visdrīzāk, beigsies, pirms tiks pieņemts lēmums par to atjaunošanu. Tāpēc minētos apstiprinājuma periodus nepieciešams pagarināt.

                     (6)

                     Ņemot vērā Regulas (EK) Nr. 1107/2009 17. panta pirmajā daļā izvirzīto mērķi, proti, ja Komisijai ir jāpieņem regula, kurā noteikts, ka kādai šīs regulas pielikumā minētajai darbīgajai vielai apstiprinājums netiek atjaunots, jo nav izpildīti apstiprināšanas kritēriji, Komisija, izvēloties attiecīgo vēlāko datumu, termiņa beigas nosaka vai nu tajā pašā datumā, kāds bijis noteikts pirms šīs regulas pieņemšanas, vai datumā, kurā stājas spēkā regula, ar ko darbīgās vielas apstiprinājums netiek atjaunots. Ja Komisijai ir jāpieņem regula, ar kuru paredz atjaunot šīs regulas pielikumā minētas darbīgās vielas apstiprinājumu, tā atbilstoši apstākļiem centīsies noteikt agrāko iespējamo piemērošanas datumu.

                     (7)

                     Tādēļ Īstenošanas regula (ES) Nr. 540/2011 būtu attiecīgi jāgroza.

                     (8)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 29. novembrī

                  Komisijas vārdā –

                  Priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (3)  Komisijas 2018. gada 20. novembra Īstenošanas regula (ES) 2018/1796, ar ko attiecībā uz apstiprinājuma periodu pagarināšanu darbīgajām vielām amidosulfuronam, bifenoksam, hlorpirifosam, hlorpirifosmetilam, klofentezīnam, dikambam, difenokonazolam, diflubenzuronam, diflufenikānam, dimoksistrobīnam, fenoksapropam-P, fenpropidīnam, lenacilam, mankocebam, mekopropam-P, metirāmam, nikosulfuronam, oksamilam, piklorāmam, piraklostrobīnam, piriproksifēnam un tritosulfuronam groza Īstenošanas regulu (ES) Nr. 540/2011 (OV L 294, 21.11.2018., 15. lpp.).

            (4)  Komisijas 2019. gada 31. janvāra Īstenošanas regula (ES) 2019/168, ar ko Īstenošanas regulu (ES) Nr. 540/2011 groza attiecībā uz apstiprinājuma periodu pagarināšanu darbīgajām vielām abamektīnam, Bacillus subtilis (Cohn 1872) celmam QST 713, Bacillus thuringiensis subsp. aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, benfluralīnam, klodinafopam, klopiralīdam, Cydia pomonella Granulovirus (CpGV), ciprodinilam, dihlorpropam-P, epoksikonazolam, fenpiroksimātam, fluazināmam, flutolanilam, fozetilam, Lecanicillium muscarium, mepanipirīmam, mepikvatam, Metarhizium anisopliae var. anisopliae, metkonazolam, metrafenonam, Phlebiopsis gigantea, pirimikarbam, Pseudomonas chlororaphis celmam: MA 342, pirimetanilam, Pythium oligandrum, rimsulfuronam, spinosadam, Streptomyces K61, tiakloprīdam, tolklofosmetilam, Trichoderma asperellum, Trichoderma atroviride, Trichoderma gamsii, Trichoderma harzianum, triklopiram, trineksapakam, tritikonazolam, Verticillium albo-atrum un ciramam (OV L 33, 5.2.2019., 1. lpp.).

            (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            PIELIKUMS
            Īstenošanas regulas (ES) Nr. 540/2011 pielikuma A daļu groza šādi:

                        1)

                        sestajā slejā “Apstiprināšanas termiņa beigas” attiecībā uz 57. ierakstu par mekopropu-P datumu aizstāj ar “2021. gada 31. janvāris”;

                        2)

                        sestajā slejā “Apstiprināšanas termiņa beigas” attiecībā uz 81. ierakstu par piraklostrobīnu datumu aizstāj ar “2021. gada 31. janvāris”;

                        3)

                        sestajā slejā “Apstiprināšanas termiņa beigas” attiecībā uz 114. ierakstu par mankocebu datumu aizstāj ar “2021. gada 31. janvāris”;

                        4)

                        sestajā slejā “Apstiprināšanas termiņa beigas” attiecībā uz 115. ierakstu par metirāmu datumu aizstāj ar “2021. gada 31. janvāris”;

                        5)

                        sestajā slejā “Apstiprināšanas termiņa beigas” attiecībā uz 116. ierakstu par oksamilu datumu aizstāj ar “2021. gada 31. janvāris”;

                        6)

                        sestajā slejā “Apstiprināšanas termiņa beigas” attiecībā uz 128. ierakstu par dimoksistrobīnu datumu aizstāj ar “2021. gada 31. janvāris”;

                        7)

                        sestajā slejā “Apstiprināšanas termiņa beigas” attiecībā uz 187. ierakstu par flutolanilu datumu aizstāj ar “2021. gada 28. februāris”;

                        8)

                        sestajā slejā “Apstiprināšanas termiņa beigas” attiecībā uz 188. ierakstu par benfluralīnu datumu aizstāj ar “2021. gada 28. februāris”;

                        9)

                        sestajā slejā “Apstiprināšanas termiņa beigas” attiecībā uz 189. ierakstu par fluazināmu datumu aizstāj ar “2021. gada 28. februāris”;

                        10)

                        sestajā slejā “Apstiprināšanas termiņa beigas” attiecībā uz 191. ierakstu par mepikvatu datumu aizstāj ar “2021. gada 28. februāris”.


title: Komisijas Īstenošanas regula (ES) 2019/2095 (2019. gada 29. novembris), ar kuru 2018. gadā notikušās pārzvejas dēļ veic atvilkumu no laša nozvejas kvotas, kas Polijai pieejama 2019. gadā

text:
                  9.12.2019

                  LV

                  Eiropas Savienības Oficiālais Vēstnesis

                  L 317/105

         KOMISIJAS ĪSTENOŠANAS REGULA (ES) 2019/2095
         (2019. gada 29. novembris),
         ar kuru 2018. gadā notikušās pārzvejas dēļ veic atvilkumu no laša nozvejas kvotas, kas Polijai pieejama 2019. gadā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008 un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 105. panta 1., 2. un 3. punktu,
         tā kā:

                     (1)

                     Ar Padomes Regulu (ES) 2017/1970 (2) Polijai 2018. gadam tika iedalīta nozvejas kvota attiecībā uz lasi Savienības ūdeņos 22.–31. apakšrajonā (SAL/3BCD-F).

                     (2)

                     Piemērojot ikgadējo elastību, kas ieviesta ar Eiropas Parlamenta un Padomes Regulas (ES) Nr. 1380/2013 (3) 15. panta 9. punktu, šī 2018. gada nozvejas kvota tika palielināta par 1369 īpatņiem. Palielinājums, kas atbilst 10 % no 2017. gadā atļautajiem izkrāvumiem, aprēķināts, pamatojoties uz atlikušajiem neizmantotajiem daudzumiem pēc nozvejas deklarāciju iesniegšanas. Inspekcijas apmeklējumos, kas 2018. gadā Polijā notikuši saskaņā ar Regulu (EK) Nr. 1224/2009, Komisija konstatējusi, ka nozvejas datu ziņojumi bijuši nepareizi un nepilnīgi un 2017. gada Polijas kvota attiecībā uz lasi Savienības ūdeņos 22.–31. apakšrajonā tikusi pilnībā apgūta. Tāpēc Regulas (ES) Nr. 1380/2013 15. panta 9. punktā noteiktā ikgadējā elastība (no 2017. uz 2018. gadu) tikusi piešķirta nepamatoti, un tai atbilstošie daudzumi būtu attiecīgi jāatvelk no 2018. gada kvotas.

                     (3)

                     Salīdzinādama inspicētu un neinspicētu zvejas reisu laikā reģistrētos un paziņotos datus, Komisija ir atklājusi vēl citas nesakritības Polijas 2018. gada datos par laša zvejniecību Savienības ūdeņos 22.–31. apakšrajonā. Šīs nesakritības nozvejas sastāva ziņojumos ir apstiprinājušās vairākos revīzijas un verifikācijas apmeklējumos, kas 2018. un 2019. gadā Polijā notikuši saskaņā ar Regulu (EK) Nr. 1224/2009. Attiecīgie revīzijas ziņojumi Polijai ir pienācīgi paziņoti un ar to apspriesti.

                     (4)

                     Apkopotie pierādījumi ir ļāvuši Komisijai konstatēt, ka 2018. gada kvota, kas ar Padomes Regulu (ES) 2017/1970 Polijai iedalīta attiecībā uz lasi Savienības ūdeņos 22.–31. apakšrajonā, tikusi pārsniegta par 2 160 lašiem. Saskaņā ar Regulas (EK) Nr. 1224/2009 105. panta 1. punktu, ja Komisija konstatē, ka dalībvalsts ir pārsniegusi tai iedalītās nozvejas kvotas, Komisijai jāveic atvilkumi no attiecīgās dalībvalsts turpmākajām nozvejas kvotām.

                     (5)

                     Regulas (EK) Nr. 1224/2009 105. panta 2. un 3. punktā paredzēts, ka šādi atvilkumi jāveic nākamajā gadā vai gados, piemērojot attiecīgos koeficientus, kas noteikti minētajos punktos.

                     (6)

                     Komisijas kvantificētais pārzvejas apjoms ir mazāks par 100 tonnām, tāpēc saskaņā ar Regulas (EK) Nr. 1224/2009 105. panta 2. punktu būtu jāpiemēro koeficients, kas vienāds ar 1,00,

               IR PIEŅĒMUSI ŠO REGULU.

            1. pants
            2019. gada nozvejas kvotu, kas ar Padomes Regulu (ES) 2018/1628 (4) Polijai iedalīta attiecībā uz lasi Savienības ūdeņos 22.–31. apakšrajonā, samazina, kā noteikts šīs regulas pielikumā.

            2. pants
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 29. novembrī

                  Komisijas vārd

                  Priekšsēdētājs

               Jean-Claude JUNCKER

            (1)  OV L 343, 22.12.2009., 1. lpp.

            (2)  Padomes 2017. gada 27. oktobra Regula (ES) 2017/1970, ar ko 2018. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā, un groza Regulu (ES) 2017/127 (OV L 281, 31.10.2017., 1. lpp.).

            (3)  Eiropas Parlamenta un Padomes 2013. gada 11. decembra Regula (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).

            (4)  Padomes 2018. gada 30. oktobra Regula (ES) 2018/1628, ar ko 2019. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā, un attiecībā uz konkrētām zvejas iespējām citos ūdeņos groza Regulu (ES) 2018/120 (OJ OV L 272, 31.10.2018., 1. lpp.).

            PIELIKUMS

               ATVILKUMS NO LAŠA NOZVEJAS KVOTAS, KAS POLIJAI PIEEJAMA 2019. GADĀ, ATTIECĪBĀ UZ KRĀJUMIEM, KURI TIKUŠI PĀRZVEJOTI

                        Dalībvalsts

                        Sugas kods

                        Apgabala kods

                        Suga

                        Apgabals

                        2018. gada sākotnējā kvota (īpatņu skaits)

                        2018. gadā atļautie izkrāvumi (kopējais pielāgotais īpatņu skaits) (1)

                        2018. gada kopējā nozveja (īpatņu
                        skaits)

                        Kvotas apguve salīdzinājumā ar atļautajiem izkrāvumiem

                        Atļauto izkrāvumu pārsniegums (īpatņu skaits)

                        Koeficients (3)

                        Papildu koeficients  (4)
                           ,
                            (5)

                        2019. gadā piemērojamie atvilkumi (īpatņu skaits)

                        PL

                        SAL

                        3BCD-F

                        Lasis

                        Savienības ūdeņi 22.–31. apakšrajonā

                        5 729

                        15 739  (2)

                        17 899

                        113,72 %

                        2 160

                        1,00

                        /

                        2 160

               (1)  Kvotas, kas dalībvalstij pieejamas atbilstīgi attiecīgajām zvejas iespēju regulām pēc tam, kad ņemta vērā apmaiņa ar zvejas iespējām saskaņā ar Eiropas Parlamenta un Padomes Regulas (ES) Nr. 1380/2013 (OV L 354, 28.12.2013., 22. lpp.) 16. panta 8. punktu, kvotu pārcēlumi no 2017. uz 2018. gadu saskaņā ar Padomes Regulas (EK) Nr. 847/96 (OV L 115, 9.5.1996., 3. lpp.) 4. panta 2. punktu un Regulas (ES) Nr. 1380/2013 15. panta 9. punktu vai zvejas iespēju pārdalīšana un atvilkumu izdarīšana saskaņā ar Regulas (EK) Nr. 1224/2009 37. un 105. pantu.

               (2)  Pēc tam kad konstatēts, ka 2017. gada nozvejas datu ziņojumi bijuši nepareizi un nepilnīgi, daudzums samazināts vēl par 1369 lašiem, kas atbilst ikgadējai elastībai, kura 2018. gadā nepamatoti piešķirta saskaņā ar Regulas (ES) Nr. 1380/2013 15. panta 9. punktu.

               (3)  Noteikts Regulas (EK) Nr. 1224/2009 105. panta 2. punktā. Atvilkumu, kas vienāds ar pārzvejas apjomu * 1,00, piemēro visos gadījumos, kad pārzvejas apjoms ir mazāks vai vienāds ar 100 tonnām.

               (4)  Noteikts Regulas (EK) Nr. 1224/2009 105. panta 3. punktā un piemērojams, ja pārzvejas apjoms pārsniedz 10 %.

               (5)  urts “A” norāda, ka ir piemērots papildu koeficients 1,5, jo pārzveja konstatēta secīgi 2016., 2017. un 2018. gadā. Burts “C” norāda, ka ir piemērots papildu koeficients 1,5, jo uz krājumu attiecas daudzgadu pārvaldības plāns.